Vier wat Potch-boer vermoor het, steeds soek – praag.co.za
Die aanvaller het die 68-jarige Koos van der Leeuw Dinsdagoggend by die Potchefstroom Abbatoir in 'n gewapende rooftog geskiet. Hy is later in die Mediclinic Sandton oorlede.
Makau sê vier skote is na bewering op Van der Leeuw afgevuur waarvan een 'n kopskoot was. Dit kom nadat Van der Leeuw omstreeks 06:00 met 'n sakeman van Krugersdorp by die abbatoir vir 'n kontanttransanksie ontmoet het.
OFM-nuus verneem die transaksie was vir die handel van beeste.
Makau sê een van die aanvallers het glo geld geëis en 'n onbekende bedrag geld en 'n selfoon by die sakeman afgeneem. Van der Leeuw het glo uit sy motor geklim om te help. 'n Saak van moord en roof word ondersoek.
Intussen word 'n herinnerings-diens vir Van der Leeuw Dinsdagoggend om 11:00 in die NG Kerk-Suiderkruis in Potchefstroom gehou.
Skrywer praagGepubliseer op 21 Augustus 2015 Kategorieë UncategorizedSleutelwoord aanval, abbatoir, beesboer, gewapende roof, misdaad, potchefstroom